《感庭枣》
宋代·贺铸

昔来华纂纂，遽许实离离。
西风会摇落，行复见空枝。
岁物感流驶，事功伤暮迟。
咄彼身後名，前人端自欺。
书殚南山竹，奄奄定何知。
贤哉张生翰，千载与心期。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。